5. ΠΡΟΕΔΡΙΚΟΝ ΔΙΑΤΑΓΜΑ της 15/19 Δεκ. 1930 Περί των ειδικών όρων παροχής αδείας εγκαταστάσεως και χρησιμοποιήσεως συσκευής ασυρμάτου. ΄Εχοντες υπ’ όψει τα άρθρ. 6, 7, 10, 11, 12, 13 και 15 του Νόμ. 4797 «περί οργανώσεως της ραδιοτηλεγραφικής και ραδιοτηλεφωνικής υπηρεσίας του Κράτους», το άρθρ. 69 του Διεθνούς Τηλεγραφικού Κανονισμού, ως ούτος ανεθεωρήθη εν Παρισίοις κατά το έτος 1925, προτάσει του Ημετέρου επί της Συγκοινωνίας Υπουργού, στηριζομένη εις γνωμοδότησιν του Γνωμοδοτικού Συμβουλίου Ασυρμάτου Τ.Τ. και μετά γνώμην του Συμβουλίου Επικρατείας, αποφασίζομεν και διατάσσομεν: ΄Αρθρ.1.-Τα διεθνή εγκύκλια γενικής φύσεως (CQ) και γενικής κλήσεως ιδιωτικά (CQP) τηλεγραφήματα λαμβάνονται παρά των δι’ αποφάσεως  Σελ. 468 του υπουργού της Συγκοινωνίας οριζομένων σταθμών ασυρμάτου τηλεγράφου της υπηρεσίας Τ.Τ.Τ., κατόπιν γνωμοδοτήσεως του παρά τω υπουργείω της Συγκοινωνίας γνωμοδοτικού συμβουλίου ασυρμάτου Τ.Τ., και επιδίδονται εις τους επί τούτω εγγραφομένους συνδρομητάς, υπό τον όρον ότι ούτοι, προκειμένου δια τα γενικής κλήσεως ιδιωτικά τηλεγραφήματα, θα προσκομίσωσι και έγγραφον εξουσιοδότησιν του πρακτορείου, μερίμνη του οποίου εκπέμπονται τα τηλεγραφήματα ταύτα, και ότι η εξουσιοδότησις αύτη θα έχη ανακοινωθεί, είτε υπό της οικείας ξένης διευθύνσεως Τ.Τ.Τ. είτε και αυτού τούτου του πρακτορείου, εις το υπουργείον Συγκοινωνίας. Δια τα ούτω λαμβανόμενα και επιδιδόμενα εις τους εγγραφομένους συνδρομητάς CQ και CQP τηλεγραφήματα καθορίζεται μηνιαία συνδρομή εκ δραχ. 1200, προκαταβαλλομένη εις την αρχήν εκάστου μηνός. ΄Αρθρ.2.-Δύναται εν τούτοις να επιτραπή αποφάσει του υπουργού της Συγκοινωνίας, στηριζομένη εις γνωμοδότησιν του αυτού ως άνω συμβουλίου, η εγκατάστασις και λειτουργία ιδιωτικών δεκτών ασυρμάτου τηλεγράφου προς λήψιν τηλεγραφημάτων, ως ταύτα ορίζονται εν τω προηγουμένω άρθρω, υπό τας αυτάς δε διατυπώσεις όσον αφορά την εξουσιοδότησιν δια την λήψιν των γενικής κλήσεως ιδιωτικών τηλεγραφημάτων. ΄Αρθρ.3.-Η άδεια δια την εν τω προηγουμένω άρθρω εγκατάστασιν ιδιωτικής συσκευής λήψεως, χορηγείται, εφ’ όσον ο αιτών μετά την κατ’ αρχήν έγκρισιν εγκαταστάσεως παρά του γνωμοδοτικού συμβουλίου ασυρμάτου Τ.Τ. ήθελεν υποβάλει δήλωσιν συνοδευομένην δια γραμματίου καταθέσεως, συμφώνως τω άρθρ. 7 του Νόμ. 4797, εκ δραχ. 2.000, εν τη οποία σαφώς ν’ αναφέρηται ότι θέλει τηρήσει τας σχετικάς διατάξεις τας διαλαμβανομένας εν τοις άρθρ. 6, 7, 10, 11, 12 και 13 του Νόμ. 4797. Η άδεια κατοχής και λειτουργίας του δέκτου είναι απολύτως προσωπική, απαγορευομένης της μεταβιβάσεως αυτής εις τρίτον. 22.Ζ.δ.5 Ιδιωτικοί Σταθμοί Ασυρμάτου - Χρήση Ραδιοσυχνοτήτων ΄Αρθρ.4.-Το κατά το άρθρ. 7 του Νόμ. 4797 προβλεπόμενον τέλος δικαιώματος κατοχής εκάστου τετραμήνου προκαταβάλλεται δια γραμματίου καταθέσεως εις το δημόσιον ταμείον, υποβαλλομένου εις το υπουργείον Συγκοινωνίας, η δε άδεια λογίζεται αρχομένη από της 1ης του μηνός καθ’ ον εχορηγήθη. Δέκα ημέρας προ της λήξεως εκάστου τετραμήνου δέον να υποβάλληται η αίτησις ανανεώσεως της αδείας μετά του οικείου γραμματίου επί ποινή ανακλήσεως αυτής. ΄Αρθρ.5.-Τα υπό των ιδιωτικών δεκτών λαμβανόμενα και εις τας εφημερίδας δημοσιευόμενα διεθνή εγκύκλια γενικής κλήσεως, ως και τοιαύτα γενικής κλήσεως ιδιωτικά τηλεγραφήματα, δέον να φέρωσιν απαραιτήτως προ του κειμένου την μνείαν του σταθμού εκπομπής, του πρακτορείου ή του αποστολέως μερίμνη του οποίου αποστέλλονται, καθώς και του δέκτου δια του οποίου ελήφθησαν. ΄Αρθρ.6.-Οι κάτοχοι αδείας δικαιώματος κατοχής και λειτουργίας συσκευής λήψεως τηλεγραφημάτων των κατά τα προηγούμενα άρθρα κατηγοριών υποχρεούνται να τηρώσι και τους κάτωθι συμπληρωματικούς όρους: Α΄.Να τηρώσι πρωτόκολλον καταχωρήσεως των λαμβανομένων τηλεγραφημάτων, εν ω να εμφαίνηται:α)ο σταθμός και το χαρακτηριστικόν κλήσεως τούτου, και β)η ημερομηνία, η ώρα λήψεως και ο τίτλος του τηλεγραφήματος. Β΄.Να διαφυλάττωσιν εν τοις αρχείοις και εν ιδιαιτέρω φακέλλω:α)επί έν έτος τα πρωτότυπα των ληφθέντων τηλεγραφημάτων κατ’ αύξοντα αριθμόν καταχωρήσεως εν τω πρωτοκόλλω της προηγουμένης παραγράφου, β)άπαντα τα έγγραφα τα διαμειφθέντα μετά της υπηρεσίας Τ.Τ.Τ., και γ)τα διπλώματα των παρ’ αυτοίς εργαζομένων ραδιοτηλεγραφητών. Γ΄.Να δέχωνται τον έλεγχον της εγκαταστάσεως και της λειτουργίας του δέκτου αυτών, οιανδήποτε ημέραν και ώραν, υπό των προς τούτο εντεταλμένων υπαλλήλων της υπηρεσίας Τ.Τ.Τ., εις ους δέον να επιδεικνύωσι τα εν τοις ως άνω Α΄ και Β΄ παραγράφοις στοιχεία και να παρέχωσι πάσαν σχετικήν προς το έργον αυτών πληροφορίαν, ην ήθελον ζητήσει. Δ΄.Να μη ενεργώσιν ουδεμίαν μεταφοράν του δέκτου εις έτερον οίκημα ή μετατροπήν της εσωτερικής συνδεσμολογίας αυτού, ως και της εγκαταστάσεως κεραίας, άνευ προηγουμένης εγκρίσεως και Ε΄.Να μη προσλαμβάνωσιν εν τη υπηρεσία του δέκτου αυτών τηλεγραφητάς μη κεκτημένους διπλώματος του Κράτους. ΄Αρθρ.7.-Από της δημοσιεύσεως του παρόντος Διατάγματος καταργείται το από 9ης Σεπτ. 1927 τοιούτον «περί καθορισμού τρόπου λήψεως και καταβολής τελών εγκυκλίων τηλεγραφημάτων». 